IZVJEŠĆE RAVNATELJICE O POSLOVANJU ZAVODA ZA HITNU MEDICINU KOPRIVNIČKO-KRIŽEVAČKE ŽUPANIJE ZA RAZDOBLJE SIJEČANJ – RUJAN 2025. godinE

KLASA: 400-01/25-01/11
URBROJ: 2137-89-25-01
U Koprivnici, 24. listopada 2025. godine

S A D R Ž A J
1.	UVOD ………………………………………………………………………………………………………………………….……3
2. 	ORGANIZACIJA ZAVODA ZA HITNU MEDICINU KOPRIVNIČKO – KRIŽEVAČKE ŽUPANIJE .…..3
2.1. STRUKTURA ZAPOSLENIH……………..………………………………………………………………….……..…4
2.1.1. SPECIJALIZACIJE DJELATNIKA ZAVODA…………………………………………………………..….…….5
3.	POSLOVNE AKTIVNOSTI ZAVODA TIJEKOM RAZDOBLJA SIJEČANJ – RUJAN 2025. GODINE .5
4.	POKAZATELJI IZVRŠENIH ZDRAVSTVENIH USLUGA U DJELATNOSTI IZVANBOLNIČKE HITNE MEDICINE I SANITETSKOG PRIJEVOZA …………………………………………………………………………….…………...	6
4.1.	 DJELATNOST HITNE MEDICINE ....…………………………………………………………….……..….6
4.2. DJELATNOST SANITETSKOG PRIJEVOZA …………………………….…………………………….………11
5.	VOZILA I MEDICINSKA OPREMA ZAVODA ……………………………………………………………………... 12
	5.1. VOZILA …………………………………………………………………………………………………………………….12
	5.2. MEDICINSKA OPREMA ……………………………………………………………………………………………..13
6. 	REZULTATI POSLOVANJA ZA RAZDOBLJE SIJEČANJ – RUJAN 2025. GODINE………..….………..13
  6.1. PRIHODI POSLOVANJA……………………………………………………………………………………………………….…13
6.2. RASHODI POSLOVANJA……………………………………………………………………………………………………….….15
7. ZAKLJUČNO………………………………………………………………………………………………….……………..………...….19

1. UVOD

Tijekom razdoblja siječanj - rujan 2025. godine, Zavod za hitnu medicinu Koprivničko-križevačke županije (dalje u tekstu: Zavod) u punom opsegu je obavljao djelatnost hitne medicine i sanitetskog prijevoza. Za uspješno funkcioniranje Zavoda za hitnu medicinu Koprivničko-križevačke županije nužno je osigurati potrebnu pravnu i financijsku podlogu kao i organizirati rad svih službi Zavoda.
2. ORGANIZACIJA ZAVODA ZA HITNU MEDICINU KOPRIVNIČKO – KRIŽEVAČKE ŽUPANIJE
Poslovne aktivnosti Zavoda za hitnu medicinu Koprivničko-križevačke županije ogledaju se prvenstveno u dobrom organiziranju djelatnosti izvanbolničke hitne medicinske službe i sanitetskog prijevoza kroz koordinaciju sa Koprivničko-križevačkom županijom; osnivačem ustanove.

Uvjeti djelatnosti hitne medicine propisani su Pravilnikom o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza („Narodne novine“ br. 64/24 – dalje u tekstu: Pravilnik o standardima i normativima),  a sukladno Mreži hitne medicine i sanitetskog prijevoza („Narodne novine“ broj 134/23 – dalje u tekstu: Mreža hitne medicine i sanitetskog prijevoza), timovi hitne medicine su u Koprivničko-križevačkoj županiji bili raspodijeljeni u 3 punkta:

•	punkt u Koprivnici s 5 timova T1 hitne medicine, 5 timova T2 te 5 timova MPDJ- a,
•	punkt u Križevcima – ispostava Zavoda s 5 timova T1 i 5 timova T2
•	punkt u Đurđevcu – ispostava Zavoda s 5 timova T1 i 5 timova T2

Pored gore navedenih redovnih timova, uz podršku Koprivničko-križevačke županije i u 2025. godini je osiguran medicinski nadstandard, tako što je u svim ispostavama organizirana cjelodnevna pripravnost liječnika, za koju su u Financijskom planu za 2025. godinu na teret sredstava Koprivničko-križevačke županije planirana sredstva u iznosu 92.381,00  eura.

Mrežom hitne medicine i sanitetskog prijevoza za Zavod je propisana 1 (jedna) pripravnost medicinskih sestara/tehničara u T2 timovima, za potrebe hitnog medicinskog prijevoza koji je definiran Pravilnikom o organizaciji i načinu obavljanja hitne medicine i sanitetskog prijevoza („Narodne novine“ broj: 64/24, od 29. svibnja 2024. godine – dalje u tekstu: Pravilnik o organizaciji i načinu obavljanja hitne medicine i sanitetskog prijevoza), a koja je uspostavljena i s HZZO-om ugovorena od 4. prosinca 2024. godine. Navedena pripravnost aktivna je tijekom cijelog razdoblja siječanj - rujan 2025. godine.

Djelatnost hitne medicine sveukupno čini 15 liječnika, 55 medicinskih sestara/tehničara te 15 vozača hitne medicinske službe. Postojeći TIM-ovi pokrivaju područje Koprivničko-križevačke županije površine 1.748 km2, organizacijski podijeljeno na 3 grada i 22 općine sa 101.661 stanovnika. 

Prostorni uvjeti za djelatnost sanitetskog prijevoza propisani su Pravilnikom o organizaciji i načinu obavljanja hitne medicine i sanitetskog prijevoza te djelatnost sanitetskog prijevoza obavlja tim koji čine:
•	2 medicinske sestre/medicinski tehničari i 
•	2 vozača (2 sanitetska vozila).
Sveukupno na području Koprivničko-križevačke županije u 2025. godini djeluje 11 timova sanitetskog prijevoza, pet (5) u središnjici u Koprivnici, tri (3) u Ispostavi Križevci, te tri (3) u Ispostavi Đurđevac, što je 1 tim više u odnosu na razdoblje siječanj - rujan 2024. godine s obzirom da je isti ugovoren s HZZO-om od 10. veljače 2025. godine, a temeljem Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja („Narodne novine“ broj 156/13). Timovi sanitetskog prijevoza obavljaju tzv. „hladni“ (nehitni) planirani prijevoz pacijenata sanitetskim vozilima, prijevoz osoba na hemodijalizu u 2-3 smjene dnevno, prijevoz u bolničke zdravstvene ustanove ili na kućnu njegu te premještaje pacijenata između zdravstvenih ustanova.
Djelatnost sanitetskog prijevoza na području Koprivničko-križevačke županije u razdoblju siječanj – rujan 2025. godine obavlja 46 djelatnika; 22 vozača sanitetskog prijevoza, 24 medicinske sestre od kojih su dvije djelatnice prijavno-dojavne jedinice sanitetskog prijevoza.

2.1. STRUKTURA ZAPOSLENIH
Na dan 30. rujna 2025. godine, u Zavodu je zaposleno 157 djelatnika, što je za 12 (pet) zaposlenika više u odnosu na 30. rujna 2024. godine.
Tablica br. 1: Struktura zaposlenih u Zavodu 30. rujna 2025. godine 
GODINA	NEZDRAVSTVENI DJELATNICI	MED. SESTRE/ MED. TECHN.	BACC. MED. TECHN.	BACC. MED. TECHN., SPEC. U DJEL. HITNE MED.	VOZAČI	DOKTORI MEDICINE	DOKTORI SPECIJALISTI HITNE MEDICINE	
									
30.9.2024.	6	57	29	7	36	7	3		
30.9.2024.	6	57	29	7	36	7	3		
30.9.2025.	10	57	24	12	39	12	3		
RAZLIKA U ODNOSU NA 30.09.2024.	+4	0	-5	+5	+3	+5	0		

Do povećanja broja zaposlenih u odnosu na prvo polugodište 2025. godine došlo je iz razloga povećanja broja timova sanitetskog prijevoza za 1 tim (dodatno 2 vozača i 2 medicinske sestre), sklapanja ugovora na određeno vrijeme za zamjene privremeno odsutnih radnica radi korištenja rodiljnih i roditeljskih dopusta, te sistematiziranja radnog mjesta spremačica, koje poslove su u istom razdoblju prethodne godine obavljali vanjski suradnici po natječaju o jednostavnoj nabavi.
2.1.1.	Specijalizacije djelatnika Zavoda
Tijekom razdoblja siječanj - rujan 2025. godine provodila su se specijalistička usavršavanja 10 prvostupnika sestrinstva temeljem odredbi Pravilnika o izmjenama Pravilnika o specijalističkom usavršavanju prvostupnika sestrinstva u djelatnosti hitne medicine („Narodne novine“ broj 139/22 – dalje u tekstu: Pravilnik) koji je stupio na snagu 23. studenoga 2022. godine i kojim je propisano da je minimalno jedan član Tima 2, najmanje prvostupnik sestrinstva, koji je na dan stupanja na snagu Pravilnika zaposlen u zavodu za hitnu medicinu jedinice područne (regionalne) samouprave odnosno Grada Zagreba obvezan završiti specijalističko usavršavanje u djelatnosti hitne medicine u roku od tri godine od dana stupanja na snagu Pravilnika. Specijalistička usavršavanja medicinskih sestara i tehničara u djelatnosti hitne medicine, financiraju se u okviru Nacionalnog plana oporavka i otpornosti 2021. – 2026.  Dana 28. ožujka 2025. godine pet od deset specijalista uspješno je položilo specijalistički ispit, dok preostalih pet nastavlja sa specijalizacijom do kraja 2025. godine.
3.	POSLOVNE AKTIVNOSTI ZAVODA TIJEKOM RAZDOBLJA SIJEČANJ - RUJAN 2025. GODINE

Zavod je tijekom prvog polugodišta 2025. godine, provodio poslovne aktivnosti sukladno Financijskom planu Zavoda za 2025. godinu s projekcijama za 2026. i 2027. godinu, donesenog 29. studenoga 2024. godine na 50. sjednici Upravnog vijeća, te sukladno Planu nabave za 2025. godinu donesenom 29. studenog 2024. godine na 50. sjednici Upravnog vijeća. 
Sukladno odredbama Zakona o javnoj nabavi („Narodne novine“ broj 120/16, 114/22), Pravilnika o postupku provođenja jednostavne nabave (KLASA: 003-03/22-01/01, URBROJ: 2137-89-22-01, od 8. veljače 2022. godine) i Plana nabave za 2025. godinu, u razdoblju siječanj - rujan 2025. godine provedene su sljedeće nabave:
1.	Javna nabava dva (2) vozila za hitnu medicinu procijenjene vrijednosti 290.000,00 eura bez PDV-a 
2.	Javna nabava službene, radne i zaštitne odjeće i obuće za djelatnike hitne medicinske službe i sanitetskog prijevoza  procijenjene vrijednosti 33.000,00  eura bez PDV-a 
3.	Javna nabava medicinske opreme – 3 (tri) aspiratora, 3 (tri) medicinska ventilatora, 3 (tri) defibrilatora, 5 (pet) Automatskih vanjskih defibrilatora, procijenjene vrijednosti 119.276,00 eura bez PDV-a  
4.	Javna nabava premije osiguranja, procijenjene vrijednosti 35.000,00 eura bez PDV-a
5.	Jednostavna nabava ljetnih auto guma za hitnu medicinsku službu i sanitetski prijevoz procijenjene vrijednosti 6.000,00 eura bez PDV-a  
6.	Jednostavna nabava usluge projektiranja solarnih nadstrešnica na parkiralištu, procijenjene vrijednosti 3.500,00 eura bez PDV-a 
7.	Jednostavna nabava medicinske opreme (vakuum madrac, duga daska, mobilizator glave, remen, udlaga po Kramer-u, nosila preklopiva) procijenjene vrijednosti 5.200,00 eura bez PDV-a  
8.	Jednostavna nabava rasklopnih stolica s električnim pogonom, 7 (sedam) komada, procijenjene vrijednosti 24.000,00 eura bez PDV-a  
9.	Jednostavna nabava radova za renoviranje ispostave Đurđevac, procijenjene vrijednosti 14.000,00 eura bez PDV-a
10.	Jednostavna nabava ljetnih auto guma, procijenjene vrijednosti 6.000,00 eura bez PDV-a
11.	Jednostavna nabava dizel agregata za rezervno napajanje medicinske prijavno-dojavne jedinice, procijenjene vrijednosti 19.000,00 eura bez PDV-a
12.	Jednostavna nabava stolnih računala procijenjene vrijednosti 5.500,00 eura bez PDV-a
       13. Jednostavna nabava ležećih kolica za pacijente  komada, procijenjene vrijednosti 5.500,00 eura bez PDV-a
4. POKAZATELJI IZVRŠENIH ZDRAVSTVENIH USLUGA U DJELATNOSTI IZVANBOLNIČKE HITNE MEDICINE I SANITETSKOG PRIJEVOZA
4.1. DJELATNOST HITNE MEDICINE
Tablica 1. – broj poziva zaprimljen u medicinskoj prijavno-dojavnoj jedinici tijekom razdoblja siječanj - rujan 2025. godine
MJESEC	UKUPAN BROJ TELEFONSKIH POZIVA	TELEFONSKI POZIVI VEZANI ZA INTERVENICJE	TELEFONSKI POZIVI VEZANI ZA SAVJETE	OSTALI TELEFONSKI POZIVI	TELEFONSKI POZIVI VEZANI ZA UZNEMIRAVANJE	
Siječanj 2025.	1654	836	467	278	73	
Veljača 2025.	1602	746	404	336	116	
Ožujak 2025.	1665	910	414	275	66	
Travanj 2025.	1688	807	396	410	75	
Svibanj 2025.	1686	803	402	401	80	
Lipanj 2025.	1666	804	400	398	64	
Srpanj 2025.	1633	817	438	314	64	
Kolovoz 2025.	1725	835	441	350	99	
Rujan 2025.	1548	809	403	264	72	
UKUPNO	14867	7367	3764	3027	709	

Grafikon 1. Struktura poziva zaprimljenih u medicinsko prijavno-dojavnoj jedinici u razdoblju siječanj – rujan 2025. godine

Usporedbom razdoblja siječanj-rujan 2025. godine sa istim razdobljem 2024. godine, bilježi se pad ukupnog broja poziva za 225 poziva ili 1,5% manje. Broj poziva kojima je dodijeljena intervencija gotovo je isti, dok broj poziva vezanih za savjete pada za 409 poziva ili za 11%. Bilježi se i pad poziva koji uznemiravaju rad HMS za 230 poziva ili 32% manje u odnosu na isto razdoblje 2024. godine.

Tablica 2. Pregled intervencija timova Zavoda za razdoblje siječanj – rujan 2025. godine
Pregled intervencija Timova Zavoda za hitnu medicinu Koprivničko-križevačke županije za razdoblje  siječanj – rujan 2025. godine
SJEDIŠTE I ISPOSTAVE	BROJ INTERVENCIJA 
NA 
JAVNOM PROSTORU	BROJ INTERVENCIJA U PROSTORIJAMA ZA REANIMACIJU		
	Hitni	Ne hitni/hitni (oznaka žuto)	Ne hitni	Ukupno	Hitni	Ne hitni/hitni (oznaka žuto)	Ne hitni	Ukupno	
Koprivnica T1	744	813	26	1585	14	423	5119	5560	
Koprivnica T2	120	1233	25	1393	0	2	3	5	
Križevci T1	484	821	39	1347	28	998	2716	3745	
Križevci T2	108	773	22	903	0	3	12	15	
Đurđevac T1	439	763	20	1222	38	1123	2319	3483	
Đurđevac T2	66	717	14	799	0	2	1	3	
SVEUKUPNO	1963	5130	146	7344	79	2550	10174	12815	

U razdoblju siječanj – lipanj 2025. godine bilježi se 7344 intervencija na terenu što je tek za 11 pacijenta ili 0,15% manje u odnosu na isto razdoblje 2024. godine, dok je broj ambulantnih pregleda pao za 967 pacijenta ili 7%. Usporedbom broja pregleda u ambulanti, ispostava Križevci bilježi najveći pad ambulantno pregledanih pacijenata (za  1.073 pacijenta ili 28% u odnosu na isto razdoblje 2024. godine). U Koprivnici je broj pregleda u ambulantama pao za 237 pacijenta ili 5% manje, dok je u ispostavi Đurđevac porastao za 350 pacijenta (15% više).

Grafikon 1. Broj intervencija svih timova na terenu za razdoblje siječanj- rujan 2023., 2024. i 2025. godine 

Tablica 3. -  Ukupan broj pacijenata sa akutnim infarktom miokarda (AIM) u razdoblju siječanj-rujan 2025. godine
GODINA	Ukupan broj pacijenata s AIM prevezenih u KBD	Broj pacijenata s AIM prevezenih u KBD - T1 tim 	Broj pacijenata s AIM prevezenih u KBD - T2 tim ili pripravni tim +bolnički liječnik	HHMS
(sekundarna intervencija – tim1/tim2 HMS predao HHMS)	HHMS
(međubolnički transport – tim 2 +bolnički dr. predali HHMS) 	
2025.	73	25	29	15	4	

Usporedno s istim razdobljem 2024. godine, u 2025. godini pratimo porast broja pacijenata s akutnim infarktom miokarda koji su zbrinuti u KB Dubrava kao tercijarnoj ustanovi za 2 (dva) pacijenata. Uspostavljanjem mreže helikopterske hitne medicinske službe (dalje u tekstu: HHMS) broj prijevoza AIM T1 timom Zavoda se smanjuje. 

Tablica 4. - analiza broja preminulih pacijenata u I. polugodištu (siječanj-rujan) 2023. - 2025. godine te uspješnosti reanimacija.
Siječanj - Lipanj	Ukupan broj Utsteina	Pokušaj KPR od strane HMS	Uspješne KPR – Uspostavljen ROSC do dolaska u bolnicu	Uspješne KPR po ispostavama	
2023.	123	61 (50%)	11 (18%)	KC - 7, KŽ - 2, ĐU -2 	
2024.	114	53 (46,5%)	6 (11,3%)	KC - 4, KŽ - 0, ĐU -4	
2025.	163	62 (38%)	11 (17,7%)	KC-4, KŽ-4, ĐU-3	

Broj ispunjenih Utsteina  u razdoblju siječanj-rujan 2025. godine je 163 ili 30% više u odnosu na isto razdoblje 2024. godine. Udio pokušaja reanimacije od strane HMS u ovoj godini veći je za 14,5%. Uspješnost reanimacija u 2025. godini je u porastu za 8,7% usporedno s istim razdobljem 2024. godine. 
Tablica 5. pregled intervencija tima hitnog medicinskog prijevoza iz pripravnosti - po tromjesečjima u 2025. godini
		
HMP PRIPRAVNOST	I /2025.	II/ 2025.	III/2025.	UKUPNO	
	34	37	29	450	

	Od 4. prosinca 2024. godine uvedena je pripravnost T2 timova za potrebe hitnog medicinskog prijevoza, kada je potrebno izvršiti premještaj hitnog pacijenta iz bolničke u drugu bolničku zdravstvenu ustanovu uz pratnju liječnika iz bolnice, a sukladno Pravilniku o organizaciji i načinu obavljanja hitne medicine i sanitetskog prijevoza. Tijekom razdoblja siječanj – rujan 2025. godine, ukupno je iz pripravnosti izvršen rad po pozivu za potrebe hitnog medicinskog prijevoza za 450 pacijenata.

4.2. DJELATNOST SANITETSKOG PRIJEVOZA
Tablica 5. Sanitetski prijevozi u razdoblju siječanj – rujan 2025. godine 
NAZIV SREDIŠNJICE/ISPOSTAVE	Broj sanitetskih prijevoza	Broj prijevoza na hemodijalizu	Ukupan broj prijevoza	Ukupan broj prijeđenih kilometara	
Đurđevac	2250	2888	5138	195.532	
Križevci	2343	3481	5824	204.500	
Koprivnica	3943	4380	8323	266.959	
UKUPNO - ZAVOD	8536	10749	19285	666.991	

U razdoblju siječanj - rujan 2025. godine obavljeno je ukupno 19285 sanitetskih prijevoza. Usporedbom s istim razdobljem prethodne godine, bilježi se porast ukupnog broja sanitetskih prijevoza za 609 prijevoza ili 3% više, koji se prvenstveno odnosi na porast broja županijskih i izvan županijskih sanitetskih prijevoza (za 576 prijevoza) a neznatan porast broja prijevoza na hemodijalizu (za 33 prijevoza).
Ukupan broj prijeđenih kilometara sanitetskim vozilima u porastu je u odnosu na isto razdoblje prethodne godine za 32.236 km ili 5% više. Ispostava Koprivnica ima najviše prijeđenih kilometara u odnosu na isto razdoblje prethodne godine (za 38.647  km ili 14,4% više), što je rezultat uvođenja dodatnog sanitetskog tima od 10. veljače 2025. godine. 
5. VOZILA I MEDICINSKA OPREMA ZAVODA
5.1. Vozila
Na dan 30. rujna 2025. godine vozni park Zavoda čini 36 vozila od kojih 14 služi za potrebe hitne medicine, a 22 za potrebe sanitetskog prijevoza. 
Brojem vozila kojima raspolaže, Zavod u potpunosti udovoljava propisanim standardima o broju vozila za djelatnost hitne medicine i sanitetskog prijevoza, sukladno broju ugovorenih timova s Hrvatskim zavodom za zdravstveno osiguranje, a zahvaljujući dobroj suradnji s Koprivničko-križevačkom županijom, vozni park se redovito obnavlja. Tijekom razdoblja siječanj – rujan 2025. godine provedena je javna nabava još 2 (dva) vozila za hitnu medicinu, namijenjenih središnjici Koprivnica i Ispostavi Križevci.

Tablica 6. Popis vozila hitne medicinske pomoći na dan 30. rujna 2025. godine
R. br.	Registracija	Godina proizvodnje	Marka vozila	
1.	KC 194 ZH	2017	Volkswagen Transporter	
2.	KC 194 HS	2019	Volkswagen Transporter	
3.	KC 194 HP	2016	Volkswagen Transporter	
4.	KC 194 KC	2016	Volkswagen Transporter	
5.	KC 580 ER	2013	Volkswagen Transporter	
6.	KC 194 KZ	2015	Volkswagen Transporter	
7.	KC 194 HM	2015	Volkswagen Transporter	
8.	KC 194 MM	2020	Volkswagen Crafter	
9.	KC 194 MH	2020	Volkswagen Crafter	
10.	KC HITNA	2021	Volkswagen Crafter	
11.	KC HITNA 1	2022	Volkswagen Crafter	
12.	KC 159 JC	2024.	Volkswagen Crafter	
13.	KC 307 JL	2025.	Volkswagen Crafter	
14.	KC 308 JL	2025.	Volkswagen Crafter	

Tablica 7. Popis vozila sanitetskog prijevoza na dan 30. rujna 2025. godine
R. br.	Registracija	Godina proizvodnje	Marka vozila	
1.	KC 770 GO	01.01.2018.	Citroen Jumper	
2.	KC 771 GO	01.01.2018.	Citroen Jumper	
3.	KC 772 GO	01.01.2018.	Citroen Jumper	
4.	KC 773 GO	01.01.2018.	Citroen Jumper	
5.	KC 774 GO	01.01.2018.	Citroen Jumper	
6.	KC 775 KC	01.01.2019.	Citroen Jumper	
7.	KC 776 KC	01.01.2020.	Citroen Jumper	
8.	KC 778 KC	01.01.2020.	Citroen Jumper	
9.	KC 779 KC	01.01.2021.	Citroen Jumper	
10.	KC 780 KC	01.01.2020.	Citroen Jumper	
11.	KC 905 GV	01.01.2019.	Citroen Jumper	
12.	KC 906 GV	01.01.2019.	Citroen Jumper	
13.	KC 907 GV	01.01.2019.	Citroen Jumper	
14.	KC 0111 DI	01.01.2018.	Citroen Jumper	
15.	KC 0222 DI	01.01.2018.	Citroen Jumper	
16.	KC 0333 DI	01.01.2018.	Citroen Jumper	
17.	KC 419 GE	01.01.2017.	Citroen Jumper	
18.	KC 844 GF	01.01.2017.	Citroen Jumper	
19.	KC 205 IK	01.01.2022.	Citroen Jumper	
20.	KC 204 IK	01.01.2023.	Citroen Jumper	
21.	KC 334 IU 	11.07.2024.	Citroen Jumper	
22.	KC 335 IU	28.02.2024.	Citroen Jumper	
23.	KC 336 IU	04.12.2024.	Citroen Jumper	

5.2. Medicinska oprema
Na dan 30. rujna 2025. godine Zavod je u potpunosti opskrbljen propisanom medicinskom opremom. Tijekom razdoblja 2025. godine nabavljena je medicinska oprema u vrijednosti 179.730,09 eura, od čega su najrelevantniji defibrilatori, aspiratori, ventilatori, motorizirane stolice za prijenos pacijenata, AVD uređaji.

6. REZULTAT POSLOVANJA ZA RAZDOBLJE SIJEČANJ – RUJAN 2025. GODINE 
6.1. PRIHODI POSLOVANJA
	Ukupni prihodi su u razdoblju siječanj – rujan ostvareni su u iznosu od 5.419.147,31 eura te su u odnosu na isto razdoblje 2024. godine povećani za 13,9 %. 
	Najviše su povećani prihodi od HZZO-a na temelju ugovornih obveza za 4.787.100,52 eura, odnosno 13,4 % više u odnosu na isto razdoblje prethodne godine.  Razlog povećanja navedenih prihoda je porast plaća od 1. travnja 2024. godine temeljem Zakona  o plaćama u državnoj službi i javnim službama („Narodne novine“, broj 155/23 – dalje u tekstu: Zakon o plaćama) i Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“ broj 22/24 – dalje u tekstu: Uredba), temeljem Odluke o visini osnovice za obračun plaće u javnim službama u 2025. godini („Narodne novine“, broj 155/24 – dalje u tekstu: Odluka o visini osnovice) sukladno kojoj se osnovica povećala s 947,18 eura na  975,60 eura  od 1. veljače 2025. godine. Temeljem Odluke o prihvaćaju ponuda za sklapanje ugovora o pružanju zdravstvene zaštite iz obveznog zdravstvenog osiguranja (KLASA: 025-04/24-01/310, URB BROJ: 338-01-01-24-01) uvedena je pripravnost medicinskih sestara i tehničara te su se prihodi povećali, a osnovan je i s HZZO-om ugovoren dodatni sanitetski tim od 10. veljače 2025. godine. 

Tablica 9. – Usporedni prikaz prihoda ostvarenih od HZZO-a u razdoblju siječanj – rujan 2024. godine i siječanj – rujan 2025. godine
UPLATA – HZZO		IZNOS 2024. GODINA	IZNOS 2025. GODINA	
GLAVARINA – SANITET		937.906,47 €	1.081.152,05 €	
GLAVARINA – HITNA		3.038.268,76 €	3.458.896,67 €	
SANITET KILOMETRI (SKM)		146.912,27 €	149.22,39 €	
LIJEKOVI HITNA – TEREN (LIH)		1.029,77 €	1.152,04 €	
LIJEKOVI HITNA – AMBULANTA (LIA)		1.944.,80 €	2.139,43 €	
INOZEMNI LIJEKOVI HITNA (LIS)		59,02 €	69,89 €	
INOZEMNI POSTUPCI HITNA – TEREN (IPOH)		14.376,01  €	14.560,37 €	
INOZEMNI POSTUPCI HITNA – AMBULANTA (IPOA)		26.601,82 €	25.539,76 €	
KM – HITNA (HKM)		53.555,09 €	72.790,86 €	
KM INOZEMNI – HITNA (IKM)		977,73 €	649,98 €	
UKUPNO:		4.221.631,74 €	4.787.100,52   €	

	Prihodi vezani uz pomoći iz inozemstva i od subjekata unutar općeg proračuna ostvareni su u devetomjesečnom razdoblju 2025. godine u iznosu od 282.844,89 eura, što čini povećanje od 39,3%. Spomenuti iznos predstavlja priljev sredstava iz fondova Europske unije temeljem podnesenih zahtjeva za nadoknadu sredstava za 10 prvostupnika sestrinstva, koji su sudjelovali u projektu Specijalističkog usavršavanja medicinskih sestara i tehničara u djelatnosti hitne medicine u okviru Nacionalnog plana oporavka i otpornosti 2021.-2026., C5.1.R3-I2.
	Prihodi od upravnih, administrativnih pristojbi, pristojbi po propisanim propisima i naknadama u devetomjesečnom razdoblju  2025. godine ostvareni su u iznosu od 28.069,68 eura, što u odnosu na isto razdoblje 2024. godine čini povećanje prihoda od 97,6%. Povećanje se odnosi na ostale nespomenute prihode, koji uključuju sredstva ostvarena od osiguranja, refundacije štete i ukupne štete. Riječ je o povratima osiguravajućeg društva za naknadu štete na vozilima hitne medicinske službe i sanitetskog prijevoza.
	Prihodi od prodaje proizvoda i robe te pruženih usluga, prihodi od donacije te povrati po protestiranim jamstvima su u devetomjesečnom razdoblju 2025. godine ostvareni u iznosu od 50.293,30 eura, što čini povećanje od 20,6% u odnosu na isto razdoblje 2024. godine. Navedeno povećanje ponajprije je rezultat porasta potražnje za medicinskim osiguranjem, koje su organizatori obavezni osigurati pri organizaciji većih javnih okupljanja, sukladno Zakonu o javnom okupljanju (NN 128/99, 90/01, 117/03, 150/05, 79/07 i 83/23). Prema članku 7. navedenog Zakona, organizator je dužan poduzeti sve potrebne mjere radi održavanja reda i sigurnosti sudionika okupljanja, uključujući i osiguranje hitne medicinske pomoći, kada to zahtijeva veličina, mjesto ili priroda okupljanja. Na 60. sjednici Upravnog vijeća Zavoda za hitnu medicinu Koprivničko-križevačke županije, održanoj 24. lipnja 2025. godine, donesena je Odluka o novim cijenama pojedinih zdravstvenih postupaka i usluga. Odluka se primjenjuje od 1. srpnja 2025. godine, osim točke II. Koja se odnosi na medicinska osiguranja i  stupa na snagu 1. rujna 2025. godine. Navedene izmjene uzrokovale su porast cijena zdravstvenih usluga u drugoj polovici 2025. godine.
Od ukupno 50.293,30  eura:
•	38.939,25 eura odnosi se na prihode od medicinskog osiguranja 
•	3.743,17 eura odnosi se na prihode od Ministarstva unutarnjih poslova
•	5.784,16  eura odnosi se na prihode vezane za privatni sanitetski prijevoz
•	1.826,72 eura odnosi se na prihode od fizičkih osoba zbog pružanja medicinske usluge neosiguranim osobama
Prihodi iz nadležnog proračuna za financiranje rashoda poslovanja su u devetomjesečnom razdoblju  2025. godine iznosili 65.029,78 eura, što predstavlja povećanje prihoda od 19,5 % u odnosu na 2024. godinu. Iz sredstava Koprivničko – križevačke županije i dalje se financira pripravnost liječnika Provedena je i jednostavna nabava službene zaštitne radne odjeće za djelatnike hitne medicinske službe i saniteta u iznosu od 15.426,00 eura koja je financirana iz decentraliziranih sredstava.
Prihodi iz nadležnog proračuna namijenjeni financiranju rashoda za nabavu nefinancijske imovine  u devetomjesečnom razdoblju 2025. godine ostvareni su u iznosu 205.807,80 eura, što predstavlja smanjenje od 7,2 % u odnosu na isto razdoblje prethodne godine, a smanjenje je rezultat završetka kapitalnih ulaganja koja su obilježila prethodno razdoblje. Naime, u tekućem razdoblju okončana je investicija izgradnje parkirališta i garaže u vrijednosti od 7.749,25 eura. Dovršeni su radovi adaptacije prostorija ispostave Đurđevac u iznosu od 11.643,54 eura. Nabavljena su računala za potrebe hitne te sanitetske službe u iznosu od 7.782,50 eura.  Preostali dio odnosi na nabavu medicinsko-tehničke opreme putem decentraliziranih sredstava (izvor 14), u iznosu od 178.632,51  eura, sukladno utvrđenim potrebama ustanove.
6.2. RASHODI POSLOVANJA
Ukupni rashodi za razdoblje siječanj - rujan 2025. godine iznose 5.473.323,86 eura, što predstavlja porast od 26% u odnosu na isto razdoblje prethodne godine.
	U devetomjesečnom razdoblju 2025. godine ostvareni su rashodi za zaposlene u iznosu od 4.664.726,45 eura što predstavlja povećanje od 24,8 % u odnosu na isto razdoblje 2024. godine Rashodi za zaposlene ujedno predstavljaju najveći udio u ukupnim rashodima. Povećanje rashoda najvećim se dijelom odnosi na porast koeficijenata osnovom kojih  se plaće obračunavaju od 1. ožujka 2024. godine temeljem Uredbe, zatim osnovice za obračun plaće na koje se primjenjuje Zakon o plaćama u državnoj službi i javnim službama (Narodne novine broj 155/23) te Temeljni kolektivni ugovor za zaposlenike u javnim službama (Narodne novine broj 29/24). Osnovica za obračun plaće povećana je već od 1. travnja 2024. godine, a dodatno povećana na 975,60 eura od 1. veljače 2025. godine te je s 1. rujna 2025. godine dodatno povećana na 1.004,87 eura. Nadalje, temeljem ugovora s HZZO-om uveden je dodatni sanitetski tim, a od 10. veljače 2025. godine zaposlena su dva vozača sanitetskog vozila te dvije medicinske sestre radi osiguranja kontinuiteta i dostupnosti pružanja zdravstvene zaštite u uvjetima povećanog opsega usluga.
	Rashodi za plaće za redovan rad su u devetomjesečnom razdoblju 2025. godine iznosili 3.591.208,39 eura, što predstavlja povećanje od 27,8% u odnosu na isto razdoblje 2024. godine. Povećanje rashoda za plaće rezultat je više čimbenika, među kojima se ističe porast koeficijenata osnovom kojih se plaće obračunavaju od 1. ožujka 2024. godine temeljem Uredbe, te ugovaranje dodatnog sanitetskog tima što je povećalo broj zaposlenih za dva vozača i dvije medicinske sestre/tehničara. Pripravnost je ugovorena s Hrvatskim zavodom za zdravstveno osiguranje temeljem Odluke o prihvaćanju ponuda za sklapanje ugovora o pružanju zdravstvene zaštite iz obveznog zdravstvenog osiguranja (KLASA: 025-04/24-01/310, URBROJ: 338-01-01-24-01) od 3. prosinca 2024. godine. U okviru tog ugovora, osigurana je pripravnost dvaju medicinskih tehničara, što je dodatno utjecalo na rashode za plaće u iznosu od 67.665,10 eura samo za vrijeme pripravnosti, ne uključujući naknade za aktivaciju. Dodatni sanitetski tim ugovoren je temeljem Odluke o prihvaćanju ponuda za sklapanje ugovora o provođenju zdravstvene zaštite iz obveznog zdravstvenog osiguranja HZZO-a (KLASA: 025-04/24-01/341, URBROJ: 338-01-01-24-01), od 18. prosinca 2024. godine.
	Rashodi za plaće za prekovremeni rad su u devetomjesečnom razdoblju 2025. godine iznosili 201.865,57 eura, što je povećanje od 45% u odnosu na isto razdoblje 2024. godine. Glavni razlog ovakvog povećanja rashoda je nedostatak liječnika u TIM-ovima 1 tijekom devetomjesečnog razdoblja. Smanjeni broj liječnika pokriva 24-satne smjene, uz angažman vanjskih suradnika, što generira povećane potrebe za prekovremenim radom. Uz to, rashodi su porasli i zbog nepredvidivih situacija unutar službe, kao što su privremene nesposobnosti za rad. U cilju smanjenja opterećenja djelatnika i troškova povezanih s prekovremenim radom, od 10. veljače 2025. godine osnovan je dodatni sanitetski tim te su zaposleni dva vozača sanitetskog vozila i dvije medicinske sestre. Međutim, rashodi za prekovremeni rad dodatno su povećani i zbog korištenja godišnjih odmora i plaćenih dopusta djelatnika, sukladno Zakonu o radu (NN 93/14, 127/17, 98/19, 151/22) i odredbama važećeg Kolektivnog ugovora za djelatnost zdravstva i zdravstvenog osiguranja.
	Ostali rashodi za zaposlene su u devetomjesečnom razdoblju 2025. godine iznosili 80.047,72 eura, što predstavlja smanjenje od 0,8 % u odnosu na isto razdoblje prethodne godine. 
	Doprinosi za obvezna osiguranja na plaću su u devetomjesečnom razdoblju 2025. godine iznosili 606.117,22 eura, što predstavlja povećanje od 41,5 % u odnosu na isto razdoblje 2024. godine. Glavni razlog navedenog povećanja jest rast ukupnog iznosa bruto plaća, na koje se temeljem zakonskih propisa obračunavaju doprinosi za zdravstveno osiguranje, sukladno Zakonu o doprinosima (NN 84/08, 152/08, 94/09, 18/11, 22/12, 144/12, 148/13, 41/14, 115/16, 106/18, 33/23). 
	Materijalni rashodi ostvareni su u devetomjesečnom razdoblju 2025. godine u iznosu od 793.799,31 eura, što predstavlja povećanje od 34,2 % u odnosu na 2024. godinu. Povećanje je rezultat povećanih potreba za osiguravanjem redovitog i nesmetanog poslovanja Zavoda, uključujući nabavu potrebnih sredstava, potrošnog materijala, energenata i ostalih resursa za rad, kako bi se osigurala pravovremena i kvalitetna provedba svih djelatnosti Zavoda.
	Naknade troškova zaposlenima su u devetomjesečnom razdoblju 2025. godine iznosile 148.500,48 eura, što predstavlja rast od 41,1 % u odnosu na isto razdoblje 2024. godine. Povećanje rashoda rezultat je rasta cijena putnih troškova, prvenstveno zbog porasta cijena goriva, kao i povećanog opsega stručnog usavršavanja i edukacija djelatnika radi obnove licenci te unaprjeđenja stručnih kompetencija potrebnih za redovno poslovanje.
	Rashodi za naknade za prijevoz, uključujući rad na terenu i odvojeni život su u devetomjesečnom razdoblju 2025. godine iznosili 104.631,08 eura, što predstavlja porast od 37,2 % u odnosu na isto razdoblje 2024. godine. Razlog povećanju ovih rashoda su službena putovanja, te povećani rashodi za stručno usavršavanje zaposlenika, uključujući osnovne tečajeve izvanbolničke hitne medicine za djelatnike Zavoda te sudjelovanje na 8. Kongresu hitne medicine, Croatia Rescue Challenge u Karlovcu, seminare iz javne nabave i proračunskog računovodstva  te 128. Kongres poslodavaca u zdravstvu Hrvatske.
	Rashodi za materijal i energiju su u devetomjesečnom razdoblju 2025. godine iznosili 364.809,25  eura, što predstavlja povećanje od 39,3 % u odnosu na isto razdoblje 2024. godine, od čega su najviše porasli rashodi za materijale i dijelove za tekuće i investicijsko održavanje, koji su u devetomjesečnom razdoblju 2025. godine iznosili 108.352,73 eura, što predstavlja povećanje od 44,7 % u odnosu na isto razdoblje 2024. godine. Povećanje ovih rashoda rezultat je kontinuiranog ulaganja u održavanje funkcionalnosti sustava Zavoda. U sklopu navedenih rashoda, materijali za tekuće i investicijsko održavanje su iznosili 5.971,32 eura, dok je najveći dio rashoda, u iznosu od 101.884,03 eura, usmjeren na nabavu materijala za tekuće i investicijsko održavanje voznog parka, što uključuje dijelove i potrošni materijal potreban za nesmetano funkcioniranje i sigurnost vozila. Također su povećani rashodi za službenu radnu i zaštitnu odjeću i obuću, koji su u devetomjesečnom razdoblju 2025. godine iznosili 32.669,25 eura. Nabavljena je radna i zaštitna oprema koja je bila nužno potrebna radi zamjene stare i dotrajale odjeće djelatnika hitne medicine, kao i zbog potrebe opskrbe novozaposlenih djelatnika koji su privremeno zamijenili prvostupnike sestrinstva upućene na specijalističko usavršavanje. U usporedbi s istim razdobljem 2024. godine, kada se radna i zaštitna oprema gotovo uopće nije nabavljala, evidentirano je značajno povećanje ovih rashoda od čak 100 %, čime se osigurava kontinuitet i sigurnost rada na terenu u skladu s propisanim standardima.
	Također su povećani rashodi za usluge koji su u devetomjesečnom razdoblju 2025. godine iznosili 233.565,02 eura te su u odnosu na 2024. godinu povećani za 24,4 %, a od toga su:
-	smanjeni rashodi za usluge tekućeg i investicijskog održavanja transportnih sredstava za 37.801,19 eura, ili 8,2 % u odnosu na isto razdoblje prethodne godine. Smanjenje troškova rezultat je nabave novih vozila tijekom 2024. godine, čime je značajno smanjena potreba za servisiranjem i korektivnim održavanjem. Novi vozni park doprinosi većoj pouzdanosti, manjim operativnim troškovima te sigurnijem i učinkovitijem pružanju hitne medicinske pomoći. Redovno održavanje i praćenje stanja vozila nastavlja se u skladu s važećim planom tehničkog održavanja voznog parka, 
-	povećani su rashodi za zakupnine i najamnine koji su u devetomjesečnom  razdoblju 2025. godine iznosili 23.512,47 eura što čini povećanje rashoda u odnosu na 2024. godinu za 31,7%.  Razlog  povećanja rashoda je povećanje cijene za licence programa e – hitna i e – sanitet programa koji koriste djelatnici hitne medicinske službe i sanitetskog prijevoza u svakodnevnom radu. Također, valja napomenuti kako se rashodi u iznosu od 6.247,25 eura u 2025. godini odnose na zakup poslovnog prostora od Doma zdravlja za provođenje djelatnosti hitne medicine i sanitetskog prijevoza u ispostavi Đurđevac i ispostavi Križevci,
-	povećani su rashodi za intelektualne i osobne usluge, koji su u devetomjesečnom razdoblju 2025. godine iznosili 121.433,27 eura, što predstavlja povećanje od 70,2 % u odnosu na 2024. godinu. Razlog ovom značajnom povećanju je potreba za vanjskim suradnicima zbog nedostatka redovno zaposlenih liječnika u TIM – ovima 1 hitne medicinske službe. U ovaj iznos uključeno je 114.088,54 € za vanjske suradnike, što obuhvaća i troškove instruktora koji su provodili edukacijske tečajeve. 
	Povećani su rashodi za ostale nespomenute rashode poslovanja koji su u devetomjesečnom razdoblju 2025. godini iznosili 47.124,56 eura te su u odnosu na 2024. godinu povećani za 27,7%., ponajviše rashodi vezani uz naknade za rad predstavničkih i izvršnih tijela, povjerenstava i sličnih tijela koji su u prvom polugodištu 2025. godine iznosili 9.147,09 eura, što predstavlja povećanje od 4,9% u odnosu na 2024. godinu. Razlog ovom povećanju je rast broja članova Upravnog vijeća Zavoda, sukladno Rješenju o izmjenama i dopunama Rješenja o imenovanju predsjednika i članova Upravnog vijeća Zavoda od 13. rujna 2023. godine, te sukladno Rješenju Vlade Republike Hrvatske od 8. ožujka 2024. godine, čime je broj članova Upravnog vijeća povećan za dva člana. 
	Premije osiguranja su u devetomjesečnom razdoblju 2025. godine iznosile 22.998,18 eura što je u odnosu na 2024. godinu povećanje od 12,3 %. 
	Rashodi za nabavu nefinancijske imovine su u devetomjesečnom razdoblju 2025. godine iznosili 366.165,25 eura što čini smanjenje u odnosu na  2024. godinu za 22,7 %.
	Rashodi za nabavu proizvedene dugotrajne imovine su u devetomjesečnom razdoblju  2025. godini iznosili 352.521,71 eura što čini smanjenje od 23,1 % u odnosu na 2024. godinu. 
	Rashodi za postrojenja i opremu su u devetomjesečnom razdoblju 2025. godine iznosili 193.415,54 eura što predstavlja povećanje od 3.219,6%. Pojašnjenje pojedinih stavaka u nastavku:
•	rashodi za nabavu medicinske opreme su u devetomjesečnom razdoblju iznosili 179.730,09 eura, to je povećanje od 100% s obzirom na isto razdoblje 2024. godine kada se u tome razdoblju medicinska oprema nije nabavljala. 
•	rashodi za nabavu uređaja su u devetomjesečnom razdoblju iznosili 12.360,45 eura, što predstavlja povećanje od 717,19 % u odnosu na isto razdoblje prethodne godine. Povećanje je rezultat nabave računala i računalne opreme za potrebe hitne i sanitetske službe u iznosu od 7.782,50 €, te nabave mobilnih stanica i antena za nova vozila hitne službe u iznosu od 3.505,00 eura. Također, za potrebe ispostave Križevci nabavljena su dva prijenosna klima-uređaja za hitnu i sanitetsku službu, zbog radova na adaptaciji zgrade gdje im je korištenje postojećih klima uređaja bilo onemogućeno, u iznosu od 1.072,95 €

	Rashodi za nabavu prijevoznih sredstava za potrebe hitne medicinske službe iznosili su 159.106,17 eura, što predstavlja smanjenje od 35,7% u odnosu na isto razdoblje 2024. Postupkom javne nabave nabavljena su dva vozila hitne medicinske službe marke VOLKSWAGEN, CRAFTER FURGON, TDI, 1968 CM, 130 kW od dobavljača Medicop.d.o.o. iz Slovenije, pri čemu je drugo vozilo zaprimljeno u listopadu, te će tada biti iskazano u rashodima kao i porez te popratna davanja.
REZULTAT POSLOVANJA
	Na kraju devetomjesečnog razdoblja 2025. godine, ukupni prihodi i primici Zavoda iznosili su 5.419.147,31 eura, dok su ukupni rashodi i izdaci iznosili 5.473.323,86. Kao rezultat toga, ostvaren je manjak prihoda nad izdacima u iznosu od 420.341,80 eura. S obzirom na preneseni manjak prihoda iz prethodnih godina u iznosu od 327.909,79  eura na kraju devetomjesečnog razdoblja 2025. godine utvrđen je ukupan manjak prihoda nad izdacima u iznosu od 748.251,59 eura.
	Na rezultat poslovanja utjecalo je knjiženje rashoda za plaće za mjesec rujan u iznosu od 513.456,49 eura, čiji će pripadajući prihodi biti zaprimljeni u listopadu 2025. godine. Dodatno, u navedenom razdoblju evidentiran je rashod nabave vozila u iznosu od 159.106,17 eura, čiji je trošak pokriven tijekom listopada 2025. godine iz decentraliziranih sredstava (izvor financiranja 1.4) 
	Tendencija Zavoda za 2025. godinu usmjerena je na sanaciju preostalog manjka u iznosu od 748.251,59 eura, čime se nastoji osigurati financijska stabilnost Zavoda. 

										RAVNATELJICA	
	           								 Zlatica Kučko Gudelj, dipl iur.